
MAYORIA HENDE A BAY CAMPA PARIBA 


ALEX Y DIEGO A 
SCAPA Y SEVERINO 
CONDENA PA ESTAFA 
DI CREDITCARDNAN 


TIN LEY OF NO TIN LEY 


CORE CU AUTO RIBA 
SANTO BLANCO DI 
BEACH TA CONTRA LEY 


LANDENPAKKET CU LO 
CREA MAS POBRESA 
TA 80% ACORDA PA 
EVELYN WEVER CROES 

E 
ta un caso grandi di estafa, unda cu a horta informacion 
di creditcard di turistanan cu a bishita Aruba, pa despu- 
es uza esaki cu un carchi cu nan a skim. E ta un organisacion 
criminal cu tin tras di esaki, pero pa mala suerte di Severino, 
solamente su persona a wordo atrapa aki na Aruba y con- 
dena. 


Diahuebs mainta tabatin sentencia den e caso penal contra 
e Waiter Dominicano Severino Hernandez, acusa di tabata 
forma parti di un organisacion criminal cu ta clone credit 
card. Corte a hay’e culpabel 
Tres siman pasa Corte a trata e caso penal aki pa e delito 
cu ta mas conoci como skimming. Ultimo añanan diferente 
caso similar a bini dilanti y mayoria biaha esnan envolvi ta 
Bulgaro. E biaha aki esnan envolvi tabata Latino cu a haci 
esaki cu ayudo di un Dominicano biba na Aruba, igual cu e 
caso di e Bulgaronan. 


Lesamento di e sentencia a bay hopi rapido door cu e tabata 
cortico y no tabata e mesun Hues cu a trata e caso a haci 
esaki. Tampoco e abogado tabata presente pero si dos 
familiar di e acusado. 
E Hues cu a trata e caso a haya e homber culpabel di e 
delito cu e ta wordo acusa di dje. A tene cuenta cu ta trata 
di un “first offender”. Esta prome biaha cu e ta haya su mes 
envolvi cu husticia. E acusado tin 44 aña. El a haya un castigo 
conforme exigencia di fiscal, pero cu un parti condicional 


Hues a bisa cu e ta haya e exigencia di Fiscal na su lugar 
pero teniendo cuenta cu G.H. ta “first offender”, a conden’e 
na 3 aña di prizon di cual 6 luna ta condicional cu 2 aña di 
prueba. Severino a keda basta afecta pa e sentencia aki, cu 
el a kere probablemente ta mas abou. Pero Hues a splica cu 
loke a haci a causa daño na turismo di Aruba. Y mas pasobra 
no ta un desconoci si no un hende cu a atende cu e bishitan- 
tenan aki cu a confia cu uzando nan credit card na Aruba, 
nada di esaki lo pasa cu nan. 


E delito cu Severino a comete tabata entre e periodo di juli 
2021 pa september 2022. 
Tabata un compania di credit card Mericano cu a bati alarma 
na autoridadnan local cu hopi cliente di nan a bisa cu nan 
a haya gasto riba nan tarheta cu nan no a haci. Asina a 
cuminsa e investigacion cu a conduci na e acusado aki cu 
tabata envolvi den robo di casi 185 mil dollar for di e cred- 
itcardnan falsifica. 


A bay su cas unda cu a haya un aparato di skimming pega 
na su laptop, pero cu e ta bisa cu nunca el a uza. El a simple- 
mente saca potret di e creditcardnan cu e clientenan tabata 
dun’e pa swipe. Asina a bin haya den su celular 1385 potret 
di creditcard. 
E ta bisa cu el a haya rond di 3 mil dollar pero e mes a declara 
tambe cu pa cada potret e tabata haya 20 dollar cu lo nifica 
cu mas bien el a haya rond di 30 mil dollar. 


E tabata traha na un restaurant na un hotel lowrise. Ora cu 
e clientenan dun’e nan tarheta pa paga, e ta saca potret y 
mand’e pa esnan cu ta clone e carchinan aki. E suma di casi 
186 mil dollar tabata di un solo tarheta di credito Mericano 
y cu a wordo uza via di 20 di e carchinan aki. Solamente un 
compania di creditcard a haci denuncia, pero tabatin mas 
otro. 


Den e declaracionnan cu el a duna e ta papia di Alex y Diego 
kende ta esnan cu a fors’e ora cu e kier a hala atras, bou di 
menasa. Un storia cu fiscal ni Corte a kere mucho. 
No ta conoci si e acusado aki tin propiedad, pero Ministerio 
Publico lo cuminsa un ontnemingszaak contra e homber aki. 


Alex y Diego a scapa y Severino 
condena pa estafa di creditcardnan 

T 
a for di hopi aña caba ta prohibi pa core cu auto riba 
santo blanco di beachnan rond di Aruba, ya cu esaki por 
causa daño ireparabel pa bunita santo blanco cual e isla ta 
conoci pa esakinan rond mundo. 
Pa hopi tempo a tene esaki bou di control caminda unica- 
mente autoridadnan policial tabatin autoridad pa pasa cu 
auto riba beachnan na momento cu esaki ta necesario pa 
mantene ley na vigor. 
Sinembargo pa algun tempo caba, pa no bisa algun aña, por 
mira cu tin menos control tumando luga pa doñonan di auto 
y tambe doñonan cu tin negoshi riba beachnan, kendenan ta 
core subi e santo blanco sin cu nan ta wordo atendi segun 
ley existente. 


Den e fin di siman largo tras di lomba por a mira atrobe cant- 
idad di auto staciona riba beach, principalmente hendenan 
cu tin permiso pa campa den e zona di beachnan pero esaki 
no ta permisibel pa algun tempo caba. 
Mientras cu tabatin vigilancia di polis continuamente durante 
di e periodo largo aki di campamento, por a tuma nota cu 
autoridadnan no a actua contra varios vehiculo cu tabata 
staciona den e zona di santo blanco, cual sin duda tin su 
consecuencia pa e calidad di santo cu tin na e sitionan aki. 
Turismo ta pilar economico mas grandi y mas importante 
di e pais y sin duda beachnan di Aruba ta mundialmente 


conoci y gusta caminda algun luna atras, Eaglebeach a 
wordo considera un di esunnan mas bunita rond mundo. 
E balor di tin e beachnan blanco aki, ta inmenso y no por 
permiti cu propio hendenan local, ta causa daño na esaki, 
cu nan comportacion iresponsabel pero na mes momento ta 
autoridadnan policial tin cu atende cu e asunto aki. 


Tur meter di santo blanco, na cualkier sitio tin cu wordo 
cuida y proteha contra di cualkier influencia negativo y ta 
bon pa autoridadnan local pone mas atencion na e situacion 
aki pa evita cu e lo por tin consecuencianan negativo den 
futuro, caminda ta afecta naturalesa puro di e isla. 


N 
i ki splicacion cu duna, e sucedido no ta cambia e repu- 
dio cu a wordo sinti mundialmente pa un video unda e 
líder Tibetano ta sunchi un mucha homber den boca. 
No por ni bisa cu el a bira senil pasobra el a demostra di ta 
bon na su tino. 
Ta trata aki di un video, graba na luna di februari, unda por 
mira Dalai Lama ta sunchi un menor di edad y despues ta 
pidie “suck it” mustrando su lenga. E reaccionnan a bini 
inmediatamente y a cataloga e suceso como abuso di parti 
di e lider budista. 
E escandalo tabata asina grandi cu e oficina di Dalai Lama a 
saca un declaracion unda cu e lider ta pidi su disculpa. Pero 
cu e disculpa aki no a convence mucho. 
E caso aki un biaha mas a trece den luz supuesto abuso 
sexual denuncia y investiga den e nivel mas halto di budismo 
tibetano y miembronan cerca di e maximo lider. Y cu incluso 
e lider tabata na altura di esaki. 


Den e video aki cu a bira viral por mira e lider budista na 
un evento unda ta mira Tenzin Gyatsi – miho conoci como 
e di diescuatro Dalai Lama, ta sunchi e mucha homber den 
boca y bis’e despues “suck it”, mustrando su lenga. E ola di 
rechaso no a tarda pa yega. 
E video ta graba na un area na nort di India, unda e lider 
spiritual ta biba exilia desde e lantamento Tibetano fracasa 
di 1951 contra e poder Chines. 
Un comunicado publica riba su cuenta di Twitter y den su 
pagina WEB “su Santidad tin biaha ta haci bofon di perso- 
nanan, kendenan e ta topa, di forma inocente y den wega. 
Incluso den publico y dilanta camaranan,” e comunicado ta 
bisa. 
Tenzin Gyatso, Dalái Lama tin mas di 80 aña como maximo 
lider reiligioso di Tibet. El a bira e maximo lider religioso y 
politico di su pais, cu apenas cuatro aña y e tin mas di 60 
aña den exilio. 


Tin ley of no tin ley 


Core cu auto riba santo blanco di beach ta contra ley 


Repudio pa actitud di líder Tibetano Dalai Lama 

F 
or di aña 2020, señora Evelyn Wever Croes 
a firma pa Aruba wordo mara na un ‘Landen- 
pakket’ y loke a bin a cambiando for di 2020, ta 
e bachi den cual e ‘Landenpakket’ aki ta wordo 
bisti , segun lider di partido AVP, Mike Eman ta 
mustra. 
Lider di fraccion di AVP den Parlamento, sr Eman 
a sigui indica cu cada un aña of cada dos aña 
cu tin protesta den comunidad, e ora e bachi di 
‘Landenpakket’ cu tin tur e medidanan aden ta 
wordo cambia. 


“Medidanan cu nos pueblo ta sintiendo formal- 
mente manera redoblacion di BBO, BBO aan de 
grens, cortamento den salubridad, cambio di 
leynan laboral, tur pena cu trahadonan publico 
ta confrontando awor, esta e ‘prestatiemanage- 
ment’ cu a wordo introduci. 
Cada un di e dolornan aki caminda entre otro 
tin tambe cu salario di nos ciudadanonan no 
a wordo ahusta, hendenan cu tin un bijstaand 
limita, caminda nos fraccion durante varios 
reunion di presupuesto a presenta peticion pa 
ahusta esaki, pa aumenta e ‘reparatietoeslag’ 
ya cu costo di bida ta impagabel na Aruba. 


Pero kico nos ta mira cu gobierno ta haci henter 
un show caminda atrobe Evelyn y su gobierno a 


Results of the Treasury Bills issued 
by Government of Aruba in the amount of 
Afl. 40,000,000.00 for the period 
April 6, 2023 – July 6, 2023 


Issuance pursuant to the State Ordinance on Treasury 
Paper (AB 1987 no. 3), State Decree Treasury Paper 
(AB 1988 no. 6), and the State Decree no. 4 of March 
7, 2023. 


The Centrale Bank van Aruba hereby informs that the 
Treasury Bills issue of April 6, 2023 in the amount of 
Afl. 40,000,000.00 with a maturity of three (3) months 
has been fully subscribed. The average discount yield 
of the Treasury Bills issue of April 6, 2023 is 0.21 
percent. 


Aruba, April 11, 2023 
Centrale Bank van Aruba 


Landenpakket cu lo crea mas pobresa 
ta 80% acorda pa Evelyn Wever Croes 


cambia e bachi den cual e Landenpakket ta wordo bisti. 
Prome e bachi su nomber tabatin e nomber di CHE y na e ocasion ey 
fraccion di AVP den Parlamento, lider di fraccion Marlon Sneek hunto cu 
Richard Arends y demas miembro di e fraccion a entrega notanan must- 
rando cu e cos aki no ta bon, ya cu e ta kita autonomia di pais Aruba, 
caminda e ta pone c’un instancia cu no tin e derecho segun Statuur ta 
bay determina temanan cu ta temanan di Aruba. 


Ora nos mira declaracion di van Huffelen kende a bisa “het gaat allemaal 
prima” por realisa kico ta e problema ora cu ta hinca un pakete di cosnan 
cu ta regarda nos pais, cu ta regarda e remedi di nos grandi nan, cu ta 
regarda kico nos muchanan ta paga na schoolgeld, cu atrobe ta wordo 
aumenta. 


Tambe kico ta e posicion di nos empleadonan den e pais aki, caminda 
cada mes nos ta mira cu cosnan ta bayendo atras, Aruba ta bibando na 
e momentonan aki, caminda 50 mil persona ta bou di e salario cu nan 
tin mester pa sobrevivencia. 
No ta Mike Eman y AVP ta bisa esaki pero e propio Centraal Bureau 
Statiestieken ta bisa esaki, cu e ‘bestaansminimum’ cu tin na e momen- 
tonan aki, ta haci cu si calcula salario minimo of esunnan cu entrada 
bou di salario di 3500, esunnan riba bijstaand, nos pensionadonan tur 
ta bibando bou di e limite di pobresa na Aruba. 


Anto señora van Huffelen ta bin dilanti y bisa cu “het gaat prima” y 
naturalmente e distancia ta haci cu e temanan asina, esta ken tin cu 
haya remedi, na Aruba, con nos grandi nan ta pasando na e momen- 
tonan aki, caminda nan mes tin cu paga pa esaki, no ta algo cu ta wordo 
sinti te na Den Haag. 


Pero ora cu tin gobernantenan kendenan tampoco ta sinti esaki pa tristo 
cu e por zona, ya cu Evelyn Wever Croes a declara esaki publicamente 
cu 80% di e ‘Landenpakket’ cu tin riba mesa na e momentonan aki, cu 
ta causando tur e sufrimento den nos comunidad, cu e ta di acuerdo 
cu e Landenpakket aki y hasta cu e mes a inventa e Landenpakket aki. 


Pues cada ciudadano cu tin cu paga pa su propio remedi, no kere Evelyn 
ora e bisa cu ta Hulanda ta esun cu a impone esaki, ora un hende como 
ambtenaar wordo confronta c’un decision cu ora bin tin tres strike, nan 
ta out, no ta pa motibo di un Landenpakket cu Hulanda a impone. 


Ta mesun Prome Minister aki a bisa cu 80% di tur loke tin den e 
Landenpakket, ta su persona mes a bay di acuerdo y a bin cu esakinan, 
caminda nos muchanan lo no por paga schoolgeld, ora cu pronto lo bin 
c’un BBO aan de grens, cu lo tin consecuencia serio riba costo di bida, 
tin cu realisa cu na momento Evelyn a firma Landenpakket siman pasa, 
a keda intacto,” lider di AVP, parlamentario Mike Eman a trece dilanti. 

live easy 


E ley di pen- 
sioen den 
propio ad- 
ministracion 
a cambia. 


Y awor? 


Un pensioen bou di 
propio 
administracion 
“pensioen 
in 
eigen 
beheer” no ta permiti 
mas y como empresario 
y/of accionista mayori- 
tario, posiblemente bo 
no ta registra den un 
plan di pensioen colecti- 
vo via un dunado di 
trabou. 
Consecuente- 
mente, ta importante pa 
regla un plan di pensioen 
nobo pa sigura bo futuro. 


Spaar via un un banco 
tradicional 
posible- 
mente lo no ofrece e 
beneﬁcionan cu un pen- 
sioen plan via un com- 
pania 
di 
seguro 
lo 
ofrece. Un cuenta di 
spaar no tin beneﬁcio- 
nan di impuesto, e 
interes no ta atractivo y 
e no ta garantisa cuido 
ﬁnanciero di bo sernan 
keri den caso di bo 
fayecimento imprevisto. 


Un miho opcion ta pa 
regla bo plan di pensioen 
directamente 
na 
un 
compania di seguro y 
Guardian Group su Plan 
Personal di Pensioen pa 
Empresario ta BO solucion! 


E Plan Personal di Pen 
sioen pa Empresario ta 
un plan di pensioen 
ﬂexibel cu ta cuadra cu 
bo necesidadnan personal. 
E por keda structura di 
acuerdo cu bo situacion 
personal y ta permiti bo 


beneﬁcia di deduction 
riba 
bo 
impuesto. 


Beneﬁcionan di Guard- 
ian 
Group 
su 
Plan 
Personal di Pensioen pa 
Empresario 
ta 
inclui: 
• 
3% di interes anual 
• 
Un account manager 


• 
Prima y cobertura 


• 
Estado di polisa digi- 
tal 
anualmente 
• 
Primanan cu ta (par- 
cialmente) deducibel 
• 
Un posicion ﬁnancie- 
ro saludabel y stabil 


Bo tin un pensioen 
gespaar 
caba 
otro 
caminda? Si bo ta desea 
nos 
por 
pasa 
e 
fondonan aki over pa bo 
plan di pensioen nobo 
na 
Guardian 
Group. 
Tuma contacto cu nos 
consehero di pensioen 
experiencia 
pa 
mas 


Nos tey pa conseha bo 
riba un plan eﬁciente pa 
un pensioen ﬁnanciera- 
mente 
comodo. 


Francine Figaroa 


Pension advisor 


593-3235 
Francine.Figaroa@myguardiangroup.com 
@ 


Pa mas informacion: 


di pensioen! 
Bo specialista 


ahustabel 


personal 


informacion. 


A 
lgun mil persona a haci uzo di 
e chens pa campa durante tem- 
porada di Semana Santa. E ta un 
bunita ocasion pa famia comparti 
cu otro durante algun dia. 
E permisonan di campamento ta 
pa area di beach banda di hotelnan 
grandi, 
banda 
di 
ex 
Bushiri, 
Savaneta, na San Nicolas y na costa. 


Na San Nicolas, Baby Beach, nos a 
topa cu un famia conoci di pariba di 
brug lidera pa e personahe conoci di 
Brazil Chico Harms. Ta trata di un 
persona masha conoci den e bario, 
antes pa su actividadnan di volleyball 
y awo ta concentra, cu su casi 80 aña, 
na actividadnan pa bario. 
Ta hustamente Chico Harms kende casi 55 aña pasa a hiba famia campa 
na Baby Beach pa prome biaha. Un ‘vakantie” cu a bira un tradicion 
cu a sigui durante tres generacion. Na e sitio e aña’ki tin poco mas cu 
40 miembro di famia cu a reuni pa e temporada aki. Banda di e tent 
grandi unda cu tin e cushina y veranda, tin tambe 10 tent chikito unda 
cu mayoria ta pasa nan anochi en bes di bay cas. 


Cada famia sa adelanta e suma 
cu mester paga pa bay cambia 
y un siman prome ta haci tur 
compras, basa riba loke e grupo 
a dicidi y cada miembro di famia 
tin un rol of tarea cu ta encarga 
cu ne. Y e ta un actividad, unda 
famia ta reuni y pasa momen- 
tonan hopi contento, diferente 
di e miembronan di famia a duna di conoce. 


E ta un tradicion cu nan tin pensa pa sigui cu ne pa hopi tempo mas, 
mientras cu e gana t’ey. 


Famia Harms campando pa mas 
cu cincuenta aña na Baby Beach 

P 
artido AVP semper a demostra cu 
echonan, cu e tin solucion pa atende 
cualkier situacion dificil cu e pais y su 
pueblo a wordo confronta den pasa- 
do, segun lider di e partido Mike Eman, 
kende a mustra cu AVP tin un “track re- 
cord” amplio na momento di atende asun- 
tonan di interes pa pueblo di Aruba. 


“No e cuestion di sinta y cuestiona y critica e maneho 
desastroso di un gobierno cu no ta gobernando pa pueblo, 
cu ta sigui castiga pueblo cu cantidad di medida caminda 
e situacion lo riba asina mas serio despues cu siman pasa 
Evelyn Wever Croes a firma oficialmente pa ehecucion di 
Landenpakket. 


Pero nos di partido AVP por mustra cu echonan concreto, 
loke nos a soluciona den pasado, caminda semper interes di 
ciudadanonan cu menos entrada, interes di trahadonan ta 
bin na prome luga y ta un track record hopi concreto y real. 
Pueblo mester por tin un caminda cu e por midi maneho di 
un gobierno y cu AVP pueblo tin hopi pa midi e capacidad di 
nos partido pa atende cualkier problema di e pais y di henter 
pueblo, pa loke nos a yega di haci caba. 
AVP a yega di demostra cu nos por sinta na mesa cu sindi- 
catonan y comercio, pa crea un vision pa Aruba caminda nos 
tabata inverti door di e crecemento economico, e pais por a 
sali for di crisis. 


Pa esaki por scoge pa dos manera, caminda ora cu gobi- 
erno tin falta di placa, por scoge pa aumenta tur impuesto 
loke Evelyn Wever Croes ta haciendo pa e por cera su presu- 
puesto of por scoge pa crea un desaroyo positivo caminda 
como gobierno bo ta inverti y pais ta crece dor cu e pais ta 
haya mas entrada, gobierno tambe ta haya mas entrada. 
Esaki ta pone cu gobierno por duna un ‘reparatietoeslag,’ 
por duna un miho bijstand, caminda por drecha scol- y bari- 
onan, cosnan cu den ultimo cinco aña no a pasa. 
AVP ta determina pa na momento cu nos comunidad cu a 
wordo castiga pa demasiado aña cu medidanan, uzando 
como excuus, cu gobierno anterior a faya, papiando di mega 


debe pero cu a resulta di no ta berdad y pueblo dicidi di 
castiga e gobierno aki, nos lo ta cla pa atende cu tur e situa- 
cionnan incorecto aki. 


AVP lo hiba dialogo extenso cu gremionan, yega na un vision 
concreto con e pais aki tin cu sigui dilanti y ora cu tin esaki 
forma cu sosten di gremionan, bay Hulanda y sinta na mes 
cu gobierno Hulandes pa coregi tur loke Evelyn Wever Croes 
a faya den sirbi interes di pueblo di Aruba. 
Preguntanan cu pueblo tin cu haci na su mes ta con por a cu 
si gobierno anterior a laga un situacion malo atras, Evelyn 
por a yega Cocolishi cu asina hopi famia, con por ta e situa- 
cion financiero tabata malo, diripiente gobierno a presenta 
un surplus riba presupuesto 2023? 
Con por ta cu gobierno anterior a laga un situacion malo, 
gobierno awor ta cumprando auto di 140 mil of 200 mil 
florin pa ministernan core aden? 
Pa AVP ta masha importante pa bolbe sinta na mes cu sindi- 
catonan hunto cu comercio, lanta bay Hulanda, sinta cu 
Hulanda, haci un negociacion nobo y bisa Hulanda cu locual 
nos kier pa pais Aruba, ta un perspectiva cu Aruba por crece 
y cu nos pueblo tambe por crece. 
Caminda nos tur por comparti den prosperidad di e pais y cu 
pueblo no por ta sufriendo manera ta e caso na e momen- 
tonan aki y partido AVP ta cla pa esey, entre otro atende 
e cambio di ley caminda un empleado ta aumenta tempo 
di prueba di seis luna, haciendo posibel cu trahadonan 
por wordo retira ora cu e dunado di trabou kier y caminda 
departamento di labor ta perde tur poder pa atende interes 
di trahadonan. 


Prome cos cu AVP lo haci ta forma un frente nacional na 
Aruba, cu sindicatonan y comercio, yega na un acuerdo di 
un vision nobo pa e pais aki, caminda pueblo por hala rosea 
responsabel, percurando pa Aruba crece y por paga tur su 
necesidadnan y nos lo bay Hulanda y convence Hulanda y 
nos ta convenci cu nos a yega di haci esaki den pasado y cu 
nos lo convence Hulanda cu mester tin un otro direccion cu 
e landenpakket desastroso aki cu pueblo ta sufriendo bou di 
esaki,” Parlamentario Mike Eman a declara. 


AVP hunto cu sindicato y comercio 


Lo atende cu Hulanda pa para sufrimento di pueblo cu Landenpakket 

D 
epartamento di Obra Publico ta in- 
forma pueblo di Aruba en general y 
specialmente nos automobilista y pea- 
tonnan tocante e renobacion y struc- 
tura e caminda di Columbusstraat y un 
parti di Wilhelminastraat for di e crusa- 
da di Columbusstraat te cu e crusada 
di Ooststraat. 
E caminda nan lo wordo renoba y struc- 
tura den e siguiente fase. 


Fase 1, 
Renobacion di Columbusstraat, unda 
lo structura pa traha e caminda di 
klinkers y crea mas areanan di klinkers 
na banda di caminda pa e peaton. 
Crea mas area di parkeer y embeyece e 
area cu klinkers, mata y luznan. 


E trabao den Columbusstraat lo tin un 
duracion di 30 dia di trabao. 


Fase 2, 
Renoba Wilhelminastraat for di e 
crusada di Colombusstraat te cu 
crusada di Ooststraat, unda tambe lo 
structura pa traha e caminda di klinkers 
y crea mas areanan di klinkers pa e 
peaton. E trabao den Wilheminastraat 
lo tin un duracion di 20 dia di trabao. 


E trabaonan lo cuminsa diamars awo 
11 di april 2023 y lo tin un duracion 
total di 50 dia di trabao. 


En conexion cu esaki Departamento 
di Obra Publico ta hasi un peticion na 
tur peaton y manehado di auto pa tene 
cuenta cu e trabaonan cu ta tuma luga. 
Pa cual nos ta pidi tur automobilista, 
negoshinan y otro usuarionan comp- 
rension y disculpa pa cualkier inconve- 
niencia cu e trabaonan por ocasiona. 


F 
or di diabierna ultimo e temporada di cam- 
pamento a cuminsa y ta finalisa dia 16 di 
april awo. Mayoria di hende a probecha e fin 
di siman largo pa pasa algun dia den famia. 
Lamentablemente e fin di siman largo a 
cuminsa di mal forma pa famia G., ora cu un 
baby di un aña y mey a hoga den un pool. Un 
incidente cu a laga un tristeza grandi. Banda 
di esaki tabatin diferente accidente pero danki 
Dios nada grandi. 
E aña’ki Polis a otorga pa e area di San 
Nicolas un total di 85 permiso. Un total di 
1534 persona a registra di ta campa na San 
Nicolas. 
Pa area di Noord a otorga 53 permiso pa 939 
persona cu a bisa di lo bay campa. Na Playa 
a duna 41 permiso pa 725 persona. Pues por 
mira claramente cu mayoria di hende a bay 
campa na San Nicolas. 
Antes area di Noord tabata esun mas popular 
y cu hopi ambiente. Sinembargo por corda 
tambe cu a declara algun area di Noord natu- 
ralesa protegi y e cantidad di hendenan a 
baha, ademas di construccionnan cu a bini 
acerca cu a causa cu hopi famia cu pa mas 
cu un generacion tabata campa a perde nan 
sitio. 


Renobacion Columbusstraat y Wilhelminastraat 


Aruba rondona di tentnan den fin di siman largo 

D 
ialuna ultimo den oranan di anochi Ward- 
acosta den bon cooperacion cu Cuerpo 
Policial Aruba a detecta un boto drentando 
awanan teritorial di Aruba den direccion di 
Rodgers Beach.Mesora Wardacosta a dirigi un 
di su botonan Metal Shark cu a logra inter- 
cepta e boto cu tawata tin intencion pa drenta 
Aruba cu droga na bordo. 


Abordo di e boto tawata tin 5 hende homber, 
di cual 4 di nacionalidad Venezolano y un 
Colombiano. E hombernan riba e boto tawata 
tin 4 bulto cu tawata contene bastante droga. 
E personanan a ser entrega na Cuerpo Policial 
di Aruba y e caso ta den investigacion. 


Pa por sigui garantisa siguridad na nos fron- 
teranan Wardacosta ta traha den bon coop- 
eracion cu su partner nan cual nan ta, Cuerpo 
Policial Aruba, Douane, Guarda nos Costa y 
Inmigracion pa combati tur forma di criminal- 
idad. 


Wardacosta ta 
intercepta boto 
cu droga y 5 
hende homber 

D 
iaranson mainta durante conferen- 
cia di prensa, Minister di Energia 
Glenbert Croes a anuncia cu e compa- 
nia multi-nacional Acciona Energia di 
Spaña, lo bin Aruba pa acesora y con- 
seha Gobierno di Aruba riba e desar- 
oyo di e Aruba Hydrogen Valley. E dele- 
gacion encarga, lo ta biahando pa Aru- 
ba despues di Semana Santa, pa inicia 
cu e preparacionnan pa cu e proyecto 


aki. 


Pa Gobierno di Aruba, e decision pa 
a identifica Acciona Energia como e 
compania encarga cu e desaroyo di e 
proyecto grandi aki, sigur ta un motibo 
pa celebra. E compania multi-nacional, 
ta uno renombra y di credibilidad halto, 
cual pa Aruba tabata un factor deter- 
minante den e proceso di seleccion. 


Minister Croes a expresa cu Aruba ta 
un isla ta bendiciona cu su rikesanan 
natural cu ta e lama, solo y biento, 
cu ta factornan necesario pa produci 
“green hydrogen” pa e futuro desaroyo 
di nos pais. Aruba lo ta e prome pais 
den region pa tin un “hydrogen valley” 
y lo ofrece e oportunidad pa sumin- 
istra esaki pa otro islanan den region y 


talbes hasta Europa. 


E mandatario a indica cu e desaroyo 
di e Aruba Hydrogen Valley lo tin un 
impacto grandi riba e economia di pais 
Aruba. E proyecto aki lo crea cupo di 
trabou, trabou pa contratistanan, lo 
produci un “spin off” economico pa 
San Nicolas, pa Aruba y lo genera mas 
entrada pa e caha di gobierno. 


“Mi ta gradici e delegacion cu a 
compaña mi durante full e trayecto 
aki y a sostene e idea di Gobierno pa 
comberti pais Aruba den e prome isla 
den region pa tin un Aruba Hydrogen 
Valley. Ta danki na boso sosten y sosten 
di henter e comunidad, cu pronto e 
proyecto importante aki lo bira un real- 
idad”, Minister Croes a expresa. 


En preparacion pa realisa e proyecto di Aruba Hydrogen Valley 


Gobierno di Aruba y Acciona Energia lo tene un reunion 

D 
iasabra den careda di 
2’or y 45 di atardi un 
homber a subi riba un plat- 
aforma na un restaurant na 
Palm Beach y pa un of otro 
motibo a cay for di e plat- 
aforma aki cu ta mas di 5 
meter halto y a keda heri- 
da. 
Aparentemente e homber 
cu a cay lo ta un chef cook 
di e restaurant. Mesora a 
bati alarma, polis a yega 
hopi lihe na e sitio y un rato 
despues dos ambulance 
tambe a cera na e restau- 
rant. E paramediconan di 
ambulance a bin topa cu 
e homber benta abou, e 
tabata na tino pero tabata 
keha di hopi dolor na su 
heup. 
E paramediconan despues 
di a trata e homber na e sitio 
a transport’e cu urgencia 
pa hospital, pa un trata- 
mento medico mas avansa. 


D 
iabierna den careda algo prome cu 2’or di merdia, a bati 
alarma na momento cu un baby di 1 aña y mey a hoga 
den un piscina na un adres na Sabana Basora. Famia hopi 
desespera a pidi pa presencia di ambulance y polis cu hopi 
urgencia. 


Na yegada di polis y ambulance, por a mira e paramediconan 
mesora cuminsa eherce CPR cu e criatura, tambe por a nota 
e miembronan di famia presente hopi desespera y altera, un 
golpi hopi fuerte pa e famia., pa e motibo aki a pidi pa pres- 
encia di Slachtofferhulp. Janine di Slachtofferhulp hopi lihe 
a yega na e cas pa asina asisti e famia den e tristesa grandi. 


Varios patruya di polis tambe tabata na e cas, pa basta rato 
e paramediconan di ambulance a keda intenta di reanima e 
criatura pero sin resultado, despues di varios intento a bin 
ripara cu e curpa di e criatura ya no tabata reacciona mas y 
cu el a fayece. No a keda e paramediconan nada otro di tapa 


e curpa chikito sin bida y pidi pa presencia di un dokter pa 
constata morto. 


Mientras tabata wardando riba dokter por a nota yegada di 
polis tecnico y tambe varios miembro di famia di e criatura. 
Un tristeza masha grandi mes pa e famia, cu no tin palabra 
pa describi’e. Den careda di 3’or y 10 Dr. Texier a constata 
morto di e baby di inicial J.R.G. naci na Aruba. 
Na famia di e angelito ta bay palabra di condolencia y forsa. 


Chikitin a cay den pool y a perde su bida 


Chef a cay di plataforma di cinco meter halto 

D 
iabierna atardi birando anochi alarma a wor- 
do bati den centro di ciudad pa un luga na 
candela. Na prome instante no por a detecta 
di unda e huma tawata bin. Algun rato despu- 
es Bomberonan a haya informacion exacto cu ta 
un Kiosco bandona dilanti Kong Hing Supermar- 
ket tawata na candela. E caya a wordo cera pa 
polis banda di pariba, evitando cu trafico ta bay 
abou unda e truck di brandweer tawata pagando 
e candela. Dos unidad di Brandweer a presenta y 
den un tempo cortico a domina e candela. Na e 
sitio nos a compronde cu mas probablemente e 
lo tawata cendi intencionalmente, posiblemente 
door di adictonan ambulante den e area cu ta 
hopi 


D 
iadomingo anochi pasa di 8’or a sosode un accidente di brommer 
ariba e rotonde di Bushiri cu ta conecta cu Watty Vos Boulevard. 
Polisnan cu a yega ta topa cu un motociclista herida ariba caminda 
drumi y tawata keha di bastante dolor na curpa. 


E brommer mes, cu ta parse un Harley a keda benta un poco mas leu, 
hunto cu un borchi di trafico pega cu ne. Na e sitio nos a compronde 
cu e brommer tawata biniendo for di e rotonde cu ta conecta cu 
Schotlandstraat pa e rotonde unda e la accidenta.  Pa un of otro motibo, 
e brommer a pasa cerca di e beton pa algun centimeter y a ranca un 
borchi di trafico pa bay sigui cay banda drechi di e rotonde. 


Mester bisa cu e motociclista aki tawata tin hopi suerte mes, mirando 
cu si e la dal contra e rotonde e resulta por tawata devastador. 
Parademediconan cu a presenta a prepara e herido y despues a sali cu 
ne direccion di Hospital.  Den pasado e mesun rotonde aki a cobra bida 
di un turista, momento cu nan V-car a dal stret contra dje 


Kiosco den Havenstraat 
a kima completo 


Motociclista herida; den accidente ariba Rotonde di Bushiri 

D 
iasabra algo prome cu 11’or y cuarto di anochi, presen- 
cia di polis cu hopi urgencia a wordo pidi na Borocana. E 
motibo ta pa bay yuda un muhe cu tabata scondi den mon- 
di patras di un container cora, pasobra su casa completa- 
mente altera lo tabata buscando e dama pa bati’e. Pa evita 
un maltrato mas severo e dama a dicidi di bay sconde y pidi 
pa presencia di polis. 
Hopi lihe dos patruya di polis a yega na e sitio y na yegada 
enberdad den e scuridad di anochi a bin topa cu un dama 
basta spanta scondi patras di un container. E dama a splica 
polis cu e y su casa a haya un discusion formal y den e 
discusion aki su casa a cuminsa reclam’e cu e ta haciendo 
straño y cu e lo ta gañand’e cu un otro homber. 


Na momento cu e homber a cuminsa bira hopi agresivo, e 
dama yen miedo, a tuma e decision di huy for di su cas na 
Sero Pela, pa asina evita cu cos bay mas for di man y cu e lo 
por wordo seriamente maltrata pa su casa. Manera e dama a 
haya un chens, el a sali na careda for di su cas na Sero Pela 
y a bay sconde patras di un container cora na Boroncana, 
caminda e la keda scondi t’e ora cu polis a yega. 


Despues cu polis a papia cu e señora, nan a bay na e cas pa 
atende cu e homber riba su comportacion y a bis’e bon cla 
cu si algo asina mester bolbe ripiti e lo wordo deteni. Polis a 
conseha e dama pa hunto cu su dos yiunan bay pasa e resto 
di anochi cerca un familiar pa evita cu e problema escala 
bek y bira pio. 


E tipo di violencia domestico ta cosnan di añanan tumando 
luga na Aruba. Principalmente hombernan ta bira agresivo 
ora cu alcohol coy curpa y no por controla nan mes. Antes 
masha poco di e casonan aki ta yega na oido di polisnan y ta 
keda scondi den seno familiar. 


M 
as o menos 1or di atardi melding a drenta 
via Central Di Polis cu na Grapefield hende- 
nan cobando pa pone nan tent a bin encontra 
pakinan di droga. 
Mesora personal di K9 y Unit Georganiseerde 
Criminaliteit a wordo poni na altura, a bay na 
e sitio y confisca e pakinan pendiente di mas 
investigacion. 


Persona cobando pa 
pone nan tent a haya 
pakinan di droga 


Violencia domestico casi a sali for 
di man y muhe mester a sconde 

D 
ialuna atardi algo prome cu 4’or y mey un accidente cu basta daño ma- 
terial ta sosode ariba e caminda di Rooi Santo. Debi cu tawata trata di 
un accidente basta duro mesora habitantenan a yama polis. Cu urgencia 
unidadnan policial a yega e sitio y chauffeurnan a bisa cu nan ta ok, pero 
e daño material si tawata bastante. 


E accidente a sosode momento cu e Nissan Versa a bay pasa un bus sin 
pone atencion cu tin un pickup Chevrolet yegando ey mes. Esaki a pone cu 
e ta dal di sorpresa frontal contra e pickup.  


Algun rato despues, ambos chauffeur a cuminsa sinti dolor y polisnan a 
solicita pa 2 ambulance.  
Na nan yegada, e Paramediconan a controla ambos chauffeur na e sitio 
mes y no necesario bay Hospital cu nan. E golpinan tawata mas tanto di e 
airbags cu a sali y dal den pecho. 


U 
ltimo simannan e Fundacion a con- 
stata cu personanan di otro area 
kier cuminsa haci e area di Sero Cris- 
tal un dump di sushedad y un luga pa 
dump cacho y pushinan cu nan no kier 
mantene mas. 


Ta tristo pa constata cu person- 
anan sin responsabilidad y abusivo ta 
scoge pa destrui e area di naturalesa 
aki. A yega asina leu den weekend cu 
cachonan laga atras den area di Sero 
Cristal a drenta cura di un criadero di 
gaynan di pelea den marduga y a mata 
no menos cu 40 animal balora na un 
total di 35 mil Florin. Ora cu un habi- 
tante a reclama un persona cu a dump 
sushedad e persona en cuestion hasta 
a altera y a medio menasa e habitante 
cu a reclame. 


Tur e desaroyo aki ta pone cu habitan- 
tenan di e area lo bay haci esfuerso 
necesario pa por instala camara na 
luganan strategico pa asina nota e 
numbernan di auto cu ta bin na area 
Cristal pa contamina nos naturalesa 
cu sushedad y dump nan cacho y 
pushinan pa por publica esakinan pa 
pueblo haya sa ken nan ta. 


E habitantenan mes mester tuma 
medida 
pasobra 
ningun 
instancia 
ta eherce e control necesario. Nos 
ta spera cu e denuncia y aviso aki ta 
un alerta pa personanan cu no tin e 
responsabilidad necesario por reflex- 
iona. Un danki Di parti di Directiva di 
Fundacion Conserva Area Cristal pa 
transmiti e nota aki. 


Directiva di 
Fundacion 
Conserva Area 
Cristal cu un 
denuncia publico 


Accidente cu bastante 
daño material ariba e 
caminda di Rooi Santo 

D 
iadomingo anochi pa- 
truya di Santa Cruz a 
topa cu dos auto para na 
un negoshi altura di ro- 
tonde di Tanki Leendert. 
Agentenan a baha pa mira 
kico tawata pasando y a 
resulta cu tawata discu- 
sion di pareha. Ta asina 
cu un lo a “gara” otro cu 
un tercera persona y a bin 
termina ariba tereno di un 
negoshi. Eynan cos a bira 
bastante emocional. Polis 
a compronde cu durante 
cu nan a core tras di otro 
un lo a touch auto di e otro 
persona. 


Por a mira cu polisnan a 
papia cu ambos partido y 
pa buena marcha pa e rato 
eynan lo a move of a pidi 
pa un di e damanan envolvi 
bandona e sitio. 


D 
iadomingo anochi polis a bay pa un caso di 
hit&run cometi door di un turista. E inciden- 
te lo a tuma luga altura di e parkeerplaats pan- 
ort di Costa Linda y e auto lo a sali bay direcci- 
on nort y ta para den e caya entre La Cabana cu 
Paradise Beach Villas. Agentenan cu a topa cu e 
auto y e turista a mira mesora cu e ta burachi. 
Polis a splic’e locual a sosode y tambe locual lo 
bay pasa esta cu e ta wordo deteni pa core auto 
burachi. 


Na e sitio unda e la dal e otro vehiculo polis a 
keda y polis di trafico tambe a wordo poni na 
altura y a presenta na e sitio pa tuma dato. 
Transportwagen a presenta y a bay cu e turista 
warda. 


Turista burachi a hit&run na Eagle 


Ariba caya: 


Polis a topa problema di pareha, debi na un tercera persona 

E 
evento 
Aruba 
International 
Regatta 
venidero lo tuma lugar den diferente local- 
idad na Aruba riba 26 y 27 di Augustus 2023. 
Nabegantenan y bishitantenan di Aruba, Bo- 
naire y Curaçao ta invita, e caminda blauw 
di lama ta habri y obtenibel no solamente 
pa negoshi pero sigur pa diversion tambe! 
E Regatta ta aspira pa trece nos tur hunto riba 
lama pa disfruta di un actividad fisico diverti- 
do, empodera pa nos dushi biento. Aruba Re- 
gatta Foundation ta informa cu e caredanan ta 
simplemente un excuus pa nos Sali for di cas y 
oficinanan y bisti nos flip flops cu zwembroek. 
E caredanan ta planea den diferente categoria, 
y localidadnan durante e dos dianan aki. E lo- 
calidadnan exacto di careda lo wordo anuncia. 
E Regatta ta yama bon bini na capitannan re- 
gional di tur edad. Bo por mira e potretnan 
riba Facebook @arubaregatta di aña pasa su 
evento cu tabata uno super exitoso. 


Esnan cu lo participa entre otro: 
Mini Sailboats, Beachcats, Optimists, Kites, 
IQ-Foils, 
Windsurfers, 
Sunfishes, 
Lasers 
& Yachts, tur lo ta den careda den costa di 
Oranjestad pa loke lo bira un tremendo espe- 
ctaculo. 
E organisacion strategico di e aña aki lo wordo 
maneha pa dos miembro veterano di Aruba su 
comunidad di sailing, Rik van der Vaart, Anthony 
Hagedoorn, hunto cu varios boluntario. 
Rik y Anthony ta mira regatta manera un 
oportunidad pa conscientisa e isla riba e 
importancia di nos coexistencia sostenibel 
den harmonia cu e lama rond di nos. Regatta 
ta pa educa tur participante tocante e impor- 
tancia pa preserva y proteha nos lama, den 
anticipacion pa loke ta Aruba Marine Park. 
E meta ta pa atrae hopi mas nabegante hoben 
cu ta posibel pa inspira amor den nabegacion 
pa loke ta nos hubentud, y conecta bishitan- 
tenan y localnan na nos naturalesa. 


Den e forma aki ta conscientisa y encurasha 
tur pa yuda salvaguardia nos recurso di mas 
importante di cual nos ta depende di dje pa 
biba. 
arubanationalpark.org/main/ 


R E S E R V A T I O N S R E Q U I R E D 
e l e m e n t s a r u b a . c o m | + 2 9 7 5 9 2 5 8 6 8 
A D U L T S O N L Y | C A S H L E S S | N O S M O K I N G | N O G R O U P S 


L O C A T E D A T B U C U T I 
& T A R A B E A C H R E S O R T 


Na caminda pa Aruba 
International Regatta 
riba 26 & 27 di Augustus 

D 
espues di tres dia intensivo di training ARUNADO (comis- 
ion Anti-Doping di Comite Olimpico Arubano) ta conoce, 
despues di 7 aña, atrobe un grupo nobo di cinco Doping 
Control Officer. E grupo nobo aki ta consisti di 2 masculino 
y 3 femenino. 
E Doping Control Officer (DCO), segun exigencianan di Ca- 
ribbean Regional Anti-Doping Organization (RADO) y e World 
Anti-Doping Agency (WADA), ta e unico persona autorisa pa 
colecta muestra (urina) di un atleta pa hasi control di dopa- 
he. Esaki ta e manera pa controla y garantisa cu un atleta ta 
liber di dopahe y ta eherce deporte limpi, cu otro palabra e 
ta eherce FAIR PLAY. 


Un Doping Control Officer tin como tarea y responsabilidad 
pa garantisa cu e proceso di e control di dopahe ta tuma 
luga segun e criterionan estricto stipula den e World Anti- 
Doping Code. E proceso ta consisti di diferente pasonan 
entre otro: notificacion di e atleta, coleccion di e muestra, 
preparacion di tur e documento y manda e muestra pa un 
laboratorio acredita. 
E tres dianan di traning a consisti di dos parti esta un parti 
teoretico y un parti practico. Esakinan a bay den un ambi- 
ente hopi ameno den cual e cursistanan di comienso a haci 
hopi pregunta y a trece hopi scenario dilanti cu por encontra 
durante e proceso di control di dopahe. Na final di e di tres 


dia e cursistanan mester a haci un examen teoretico y prac- 
tico. 
Tur cinco cursista a pasa e examennan cu puntonan hopi 
halto pa cual e facilitado a expresa su orguyo di con bon e 
cursistanan a score. E training a wordo facilita pa e Doping 
Control Officer acredita pa Caribbean RADO cu amplio expe- 
riencia riba nivel internacional, Angelique Koolman. 
E Doping Control Officers cu a completa e training ta: 
Azriah Palm, Marco Dupersoy, Corina Boekhoudt, Shari-Ann 
Phillips y Shariënne Winterdaal (best geslaagde). Nan a ricibi 
nan certificado for di representantenan di Comite Olimpico 
Arubano, sra. Zulema Erasmus y sr. Maarten Willems y tambe 
representante di Stichting Sportsubsidie Aruba, sr. Tito de 
Cuba. 
Comite Olimpico Arubano ta felicita cada Doping Control 
Officer nobo cu e bunita logro y ta desea nan hopi exito 
den cada control di dopahe cu nan lo ehecuta. Un trabou 
importante cu hopi balor pa asina mantene deporte liber di 
dopahe. 
Tambe ta gradici Stichting Sportsubsidie Aruba cu a pone 
e fondonan disponibel pa organisa e training importante 
aki.  Por ultimo ta manda un palabra di gradicimento na 
Angelique Koolman cu atrobe a haci un tremendo trabou 
como facilitado di e Doping Control Officer’s Training. 


5 Doping Control Officer nobo pa ARUNADO 

T 
he Hilton Aruba Caribbean Re- 
sort & Casino a lansa un inicia- 
tiva interno cultural aña pasa, dise- 
ña pa aumenta envolvimento di em- 
pleadonan pa loke ta nos comunidad 
y cu otro coleganan. 


Como parti di e compromiso cu 
henter e resort ta comparti pa loke 
ta asuntonan social y su causanan, 
empleadonan a dicidi pa participa 
den programanan boluntario, inici- 
ativanan di donacion di cuminda, 
cleanups y otro trabaonan cu ta 
brinda impactonan social positivo, un 
bes pa luna, cu cada departamento 
biniendo na beurt pa participa. 


E siman aki tabata departamento 
di Accounting su beurt, siguiendo e 
peticion di un docente y swim coach, 
empleadonan a yega San Nicolas 
mainta trempan na Abraham de Veer 
pa 5:30am y cuminsa traha. Nan 
a prepara cuminda y bebida pa e 
catering di loke tabata e Sport Day 


The Hilton Aruba Caribbean Hotel & 
Casino ta dedica na servicio comunitario 


anual, pa mas cu 270 studiante, educadornan y staffers cu tur cos manera sand- 
wich, cookies, soft drinks, pa henter un dia.  


Luna pasa, departamento di Front Office y Cushina a encarga nan mes cu dos proyecto 
ambicioso. Empleadonan di Front Office a encarga nan mes cu verf e murayanan y 
reparacion di dak na Colegio Nigel Matthew, mientras cu e departamento culinario a 
bay Fontein Kleuterschool, un scol primario, na unda nan a prepara 100 sandwich, 
y 100 chocolate chip cookies, combina cu lechi, fruta fresco y juice pa tur mucha y 
miembro di facultad. E studiantenan hoben tambe a ricibi crayons nobo hunto cu un 
buki di kleur. 
www.awemainta.com 

S 
irbiendo comunidad pa mas cu 75 aña na Aruba, un bi- 
aha mas weekend pasa, Aruba Lions Club a sali pa sigui 
cu su proyecto di “Smile Mobile” y a bishita e biaha aki Sint 
Michael Paviljoen y tambe San Pedro di Verona na playa cu 
ta e centro di cuido pa nos grandinan na nos hospital bieu. 


Ariba e diasabra aki tambe a instala un miembro mas di 
Aruba Leo Club cu ta Catherine Wernet cu pa algun tempo 
tawata mustrando su interes, pa forma parti di e muchanan 
cu ta hasi trabounan boluntario pa comunidad. 
Un Pabien na e Leo Club y nan leadernan cu un miembro 
mas. 


A sigui mes ora cu e trabounan di e dentadura di nos grand- 
inan cu a haya un bon limpiesa y otronan cu mester a drecha 
y asina e dia a pasa y mientras esaki a tuma lugar e gran- 
dinan a wordo entreteni paden cu e musica di e leonnan y 
tambe cu e muchanan di Leo Club cu a percura pa e grand- 
inan ricibi algo di smaak. 
Cu e cooperacion di Bright Bakery, Universal Technologies 
Aruba, Price Smart, Friends of Lions cu a percura pa e algo 
di smaak, hunto cu tur e miembronan di Aruba Lions Club 
y Leo Club, a haci sigur e proyecto aki exitoso un biaha 


mas y tambe esnan responsabel pa esaki Lion Igor Croes y 
Lion Magaly Franken cu nan bon trabou formando parti di e 
comision di “Smile Mobile”. 


Pronto Aruba Lions Club lo lansa e projecto aki pa tur esnan 
den comunidad cu berdaderamente mester di esaki, por ricibi 
e servicio di nan dentadura y tambe otro tipo di controlnan 
medico cu lo por bay wordo duna den un proyecto di Aruba 
Lions Club. 
Keda pendiente y Aruba Lions Club lo anuncia esaki pronto 
pa asina contribui un biaha mas na comunidad. 


D 
epartamento di Asuntonan Economico, Comercio y In- 
dustria mediante su unit di Iniciativa pa Desaroyo pa 
Empresa Arubano (IDEA) y cu colaboracion di su unit Esta- 
blecimento di Negoshi, kier invita tur persona cu ta den pro- 
ceso pa habri un negoshi of cu ya tin un negoshi existente 
caba, pa asisti na IDEA su workshop di “Tips & Skills for 
Building an Entrepreneurial Team” dia 17 di april venidero. 
E oradora, sra. Charisse Hoen-Daly, experto den Marketing 
& Communications y actualmente trahando na Universidad 
di Aruba, lo presenta par di tipnan y habilidad con pa crea un 
bon team pa opera y maneha un negoshi cu e meta pa esaki 
sigui desaroya y crece. Trahando den un team cu persona cu 
bo por confia y respeta, por haci e operacion y maneho di un 
negoshi mas facil. 


E workshop aki ta completamente GRATIS y ta tuma luga 
na Departamento di Asuntonan Economico, Comercio y 
Industria, den Sun Plaza Building, piso 2, sala no. 25. E 
orario di workshop ta di 9:00am – 11:00am. 


Pa tur futuro empresario y esunnan existente cu ta den 
proceso pa habri un of otro negoshi, por atende e workshop 
aki. 


Pa por participa, mester registra via e siguiente link riba 
Eventbrite of por haya e link aki tambe riba nos Facebook 
page @Idea-Aruba: 
https://www.eventbrite.nl/e/workshop-tips-skills-for- 
building-an-entrepreneurial-team-tickets-605200510017 


Registracion ta obligatorio y cupo ta limita. Si acaso mester di 
mas informacion tocante e workshop, por tuma contacto cu 
sra. Louella Croes-Ras na IDEA via telefon #: 521-2400/521- 
2439. Tambe por sigui IDEA riba su Facebook page @Idea- 
Aruba of bishita nos website nobo: www.idea.aw. 


Abo tin un Idea? Haci bo Idea realidad. Bishita IDEA na 
Departamento di Asuntonan Economico, Comercio y 
Industria, na Sun Plaza di dos piso, y nan lo yuda bo cu tur 
informacion y guia necesario. 


Casnan di nos grandinan contento cu ayudo di Aruba Lions Club 


Idea ta organisa e Workshop “Tips & Skills 
for Building an Entrepreneurial Team” 

BACKGROUND 
N 
a aña 2022 Rainbow Warriors Core Foundation a crea un campaña an- 
ual nobo cu ta core di April 8 te cu Juni 8, yama “Eight to Eight, Be- 
cause Our Planet Can’t Wait”. 


E idea ta cu mester di un campaña cu ta dura mas cu solamente algun 
dia den aña manera Dia di Tera, Dia Mundial di Medio Ambiente pa enfoca 
riba e necesidad urgente pa accion immediato y consistente continuo 
pa cumpli cu e metanan pa combati cambio climatico, e Obhetivonan pa 
Desaroyo Sostenibel (SDGs), y proteccion mundialmente di biodiversidad 
y ecosistema, di cual ultimo algun ta vital pa nos siguridad alimentario y 
salud global. 
Nos planeta no por warda mas, pasobra si ser humano tarda pa cumpli cu 
deadline urgente, lo ta demasiado laat pa scapa Planeta Tera. 


EIGH TO EIGHT, BECAUSE OUR PLANET CAN’T WAIT 
E campaña aki ta core anualmente di April 8, te cu Juni 8. E tin un dobel 
enfoke. 


Decadanan internacional y di Nacionnan Uni 


Lo cubri e tematicanan di lo siguiente: 
1. Decada Internacional Di Lenguanan 
Indigena (2022-2032) 
2. Decada di Nacionnan Uni pa Envehecimento 
Saludabel (2021-2030) 
3. Decada di Nacionnan Uni pa Restauracion 
di Ecosistema (2021-2030) 
4. Decada di Nacionnan Uni di Ciencia Oceanico 
pa Desaroyo Sostenibel (2021-2030) 
5. Decada di Nacionnan Uni di Agricultura Familiar (Cunucu, agricultura 
escala chikito) (2019-2028) 
6. Decada Internacional pa Accion “Awa Dushi pa Desaroyo Sostenibel” 
(2018-2028) 
7. Decada di Nacionnan Uni di Accion pa Nutricion (2016-2025) 
8. Decada di Nacionnan Uni di Energia Sostenibel pa Un y Tur (2014-2024) 


DIANAN INTERNACIONAL 
• Dia Internacional di Vuelonan Espacial Tripula, April 12 
• Dia Mundial di Creatividad y Innovacion, April 21 
• Dia di (Mama) Tera, April 22 
• Dia Mundial di Buki y Derecho di Autor, April 23 
• Dia Mundial pa Siguridad y Salud na Trabao, April 28 
• Dia Mundial pa Libertad di Prensa, Mei 3 
• Dia Internacional di Salud di Planta (FAO), Mei 12 (NOBO) 
• Dia Mundial di Parha Migratorio, Mei 14 
• Dia Mundial di Telecomunicacion y Sociedad di Informacion. Mei 17 
• Dia Mundial di Abeja, Mei 20 
• Dia Mundial pa Diversidad Biologico, Mei 22 
• Dia Mundial di Bicicleta, Juni 3 
• Dia Mundial di Medio Ambiente, Dia Mundial pa Combati Pesca Ilegal, No 
Raporta y No Regula, Juni 5 
• Dia Mundial di Siguridad den Preparacion/Produccion di Cuminda, Juni 7 
• Dia Mundial di Oceano, Juni 8 


Antesala pa campaña di 2023: Dia mundial di salud, 7 april 2023 
Tema “salud pa un y tur” 


Comokiera cu e aña aki ta e di 75 aniversario di Dia Mundial di Salud, cu 
ta ser observa 7 april tur aña, a opta pa pone e fecha aki den e antesala di 
nos campaña. 


E tema pa 2023 ta “Health for All”, “Salud pa Un y Tur” y e punto di salida 
ta cu tur hende mester tin bon salud pa hiba un bida satisfactorio den un 
mundo pacifico, prospero y sostenibel. 


E derecho na salud ta un derecho humano basico. Tur hende mester tin 
acceso na servicio di salud publico na e ora y luga na unda mester di nan 
sin obstaculo economico. 


Aseguro medico general mester provee proteccion financiero y acceso na 
servicionan basico di calidad, mester saca hende for di pobresa, promove 
e bienestar di famia y comunidad, proteha contra crisis di salud publico y 
hiba nos na “Salud pa Un yTur”. 


Pa “Salud pa Un y Tur” bira un realidad tur persona y comunidad 
mester tin acceso na servicio di salud di calidad halto pa por garan- 
tisa nan propio salud y di nan famia, mester di trahado den ramo 
di salud cualifica, un sistema di cuido enfoca riba 
e ser humano y gobernantenan dispuesto pa 
inverti den un bon sistema di cuido medico 
general. 


Progreso den cuido medico mester ser 
acelera si kier cumpli cu e SDGs relata na 
salubridad. 


Inverti den sistema di cuido medico fuerte ta critico pa un comunidad 
prospero. Aumenta financiamento publico den salubridad y baha gastonan 
“out-of-pocket”, esta “eigen bijdrage” ta salba bida y ta contribui na 
cumpli cu e SDGs. 


Involucra y empodera persona, famia y comunidad pa aumenta participa- 
cion social y mehora e autocuido (selfcare) pa salud den e sistema di salud 
pa percura cu hende ta central den tomo y resultado di salud. 


Permiti participacion di tur stakeholder den e planificacion di gobierno, 
revision di progreso y e implementacion di un sistema di cuido medico 
general y aseguro medico general. 
Fortalece sistema nacional di salud y aseguro medico general uzando un 
enfoke riba cuido medico primario pa brinda servicio basico di cuido cu 
proteccion financiero y pa dirigi esaki riba y atende cu esnan mas den 
necesidad y pa mehora e salud y bienestar di hende di tur edad den un 
forma igual. 


FORMATO DI E CAMPAÑA 
E campana aki lo probecha di tur tecnologia existente di medionan social 
y lo utilisa “story telling” atraves di comunicado di prensa, fact sheets, 
medionan interactivo, Facebook, blogs, websites etc. 
Fact sheets, tool kits y materialnan di informacion lo ser haci disponibel 
riba Internet, y nos ta haci esfuersonan pa haya cobertura den medionan 
imprimi den forma di entrevista y articulo. 


PRENSA Y PREGUNTA EN GENERAL 
Pa mas informacion, of pa colabora cu nos, por tuma contacto via telefon/ 
Whatsapp na 7478280. 


Anuncio di inicio di campaña anual pa desaroyo sostenibel 


“Eight to eight, because our planet can’t wait” 

S 
i miho cos bo por haci! Ta, manda un e-mail 
na elvis@ateliers’89.org. Y asina inscribi bo 
mes,  pa bo no perde e oportunidad aki!  O djies 
yama na 5654613! 


Pakico: 
• Pa bo siña traha den estilo contemporaneo. Creando asina 
bo mes un obranan den 3d Escultura. 
• Pa bo mes crece y desaroya den bo inspiracion experi- 
mentando hunto pa bo mes un obranan nobo den un 
excelente team. 
• Pa bo compronde y prepara bo mes pa presenta bo miho 
obranan mas miho cu ta posibel den e exposicion na final di 
e workshop. 
• Pa bo pasa WAW y mustra tur bo amigonan bo obranan 
nobo cu bo a traha durante e workshop aki. 


Bini y traha cu Maze e maestro y un di e gran artistanan  di 
Hulanda cu obranan excelente. Mira aki con mi a gusta y 
pakico e trabounan di Maze. Nan ta hopi bes directo “in your 
face”, y ta pone bo pensa di biaha pakico y punta bo mes 
kico nan ta. Manera e cas di mata aki, increibel mente bon 
pensa mes. Colgando e obra ariba un fontein muhando e 
matanan di mes. O ta e awa cu no tin suficiente na mundo y 
a bo si tin pa muha bo matanan. 
Tambe mi ta gusta esun aki hopi mes; 


E auto di box di un “Coney Island” cu no ta coriendo. Pero 
cu si ta duna bo e sentimento y trece e recuerdo nan bek 
cu bo tin di esaki ora bo drenta sinta den dje. Un exito cu 
e muchanan. Por ultimo naturaleza morto. E obra aki unda 
e ta pinta su naturalesa morto cu saconan di simia di dife- 
rente tipo di flor. E ta keda morto tanten bo no plante. O e 
no lo wordo planta nunca y keda morto. Aki ta refleha riba 
e tanto naturalesa mortonan di e gran maestronan pintor 
den temponan di Rembrand. Bin traha cu Maze y drenta un 
mundo diferente cerca nos y crea bo mes un obranan den 3D 
Ecultura. Y join asina cu mucho gusto, nos tremendo team di 
Ateliers’89 Punto Di Beyas Arte Aruba. 


Workshopnan ta pa un luna. Di Dialuna pa Diahuebs di 6.30 
pa 9.30pm. Tin diferente areglo di pago. Unda semper ta 
yuda y aporta te na unda cu por. Y ta purba semper di traha 
cu menos costo cu ta posibel. Ateliers’89 PDBA, ta situa na 
man drechi riba e crusada di Maria college na Playa. 


INSCRIBI BO MES AWOR OF YAMA! 


Ultimo dianan pa inscribi bo mes 


Participa na e fabuloso workshop di 3D Escultura 


Na Ateliers ‘89 Punto Di Beyas Arte Aruba 

A 
lgun siman pasa e prome neishi di Driekiel (Leatherback 
Sea Turtle) a wordo poni na Aruba. Turtugaruba kier 
duna algun informacion tocante e turtuga di lama. E Driekiel 
(manera mayoria di turtuga marino) ta den peliger di extin- 
cion na mundo henter i mester di nos atencion. 
Riba e potret nos ta wak un Driekiel mama cu a sali mainta 
tempran dilanti di Costa Linda. 
Pero normalmente turtuganan ta subi den scuridad di anochi 
pa traha su neishi. 


Turtugaruba ta pidi ayudo di tur hende pa lo siguiente: 
Ora ta observa un turtuga subiendo tera of ta riba beach 
poniendo webo. 
• Na prome luga tuma contacto cu Turtugaruba 


(Turtle Hotline + 297 5929393) 
• No acerca e animal, tene distancia. (Por lo menos 10m) 
• Mayoria parti e turtuga subi tera den e scuridad di anochi. 
• Paga tur e luznan den vecindario. “Sea turtles dig the dark”. 
• No saca potret cu flash ni tampoco uza flashlight ni cell 
phone (e screen mes ta duna hopi luz) 
• Luznan artificial por stroba e turtuga di traha neishi. Tin 
posibilidad cu e turtuga ta drenta lama bek y laga cay e 
webonan den awa. Anto full e neishi ta bay perdi. 
• Limita movecion y zonido pa no molestia e animal. 
• No purba yuda e turtuga bay bek lama pero percura cu no 
tin hende entre e animal y lama. Si su wowo no ta wordo 
molestia pa luz artificial e turtuga lo regresa lama bek sin 
problema. 
• Full e proceso por tuma dos ora. 


Ta hopi great si bo ta wak un turtuga, pero percura cu e 
turtuga no ta wak abo! 


Pa mas informacion por tuma contacto cu Turtugaruba: 
TURTLE-HOTLINE: +297 5929393 E-mail : turtugaruba@ 
hotmail.com 
Di antemano un danki masha grandi pa bo ayudo. 


Temporada di Driekiel a cuminsa 

Fortaleza Pa Famia 


TEMPO mi tabata mucha, mi tabata papia manera mucha, 
pensa manera mucha, rasona manera mucha, ma awor cu 
mi a bira homber, mi a pone tur cos di mucha un banda 
(1Corintionan 13: 11). 


Manera e mundo ta avansa cada dia den tecnologia, 
ciencia, inmoralidad y perversidad, ta tempo pa nos Fe 
crece tur dia mas den Señor, pasobra locual ta vence 
mundo ta nos Fe. 


Sin Fe ta imposibel agrada Dios, y nos Fe ta wordo purba 
tur dia, pasobra pa medio di Fe nos lo alcansa tur locual 
nos mester den Cristo Hesus. 


Nos mester tin confiansa den Dios, pa asina nos por crece 
spiritualmente, nos mester tin Fe den Dios pa basha e 
flechanan di e enemigo abao, nos mester tin Fe den Dios 
pa rechasa maldad den tur sentido. 


Nos Fe no por ta temporal, nos no ta campa den Señor, 
nos ta biba pa Señor, den Señor nos no tin temporada, 
pasobra nos tur tin cu perservera pasobra ta para skirbi: 
Door di boso perseverancia boso lo gana boso alma (Lucas 
21:19). 


Tur dia nos mester alimenta nos Fe cu oracion y lesando e 
palabra di Dios, cual ta nos base Spiritual, caminda Dios ta 
papia cu nos y guia nos, pa asina nos por wordo libra di e 
enemigo. Nos mester bishita cas di Dios (Iglesia) caminda 
nos mester haya e cuminda spiritual pa nos bida, pasobra 
Dios ta bisa pa nos no keda sin congrega. 


Notando e velocidad cu maldad ta avansa, con maldad 
ta wordo aproba, con hende ta tuma malo haci bon, con 
muchanan mundialmente ta wordo instrui den locual ta 
perversidad, pa asina nan wordo domina cu scuridad. 


Como mayor nos mester demostra Fe, pa asina nos yiunan 
tin un base for di cas, con nan por para firme, contra 
bagamunderia y maldad pasobra nos mester siña nos 
yiunan con ta resisti maldad for di chikito, y nos tur sa cu 
maldad ta wordo resisti pa medio di Fe den Señor Cristo 
Hesus. 


Haci tur locual ta posibel pa rondona nos mes cu hende 
di Fe, manera Hesus a haci na e cas di Jairo, pa asina e 


milager por a tuma luga (Marco 5:39-43). 


Si mundo di scuridad ta kere asina tanto den locual nan 
kier haci, cu nan por cambia hasta e creacion di Dios, awel 
nos mester lanta riba y cuminsa proclama Fe den pueblo 
pa medio di e Evangelio di e reino di Dios. 


Ta dificil pa esnan cu ta sirbi Dios por ta confortabel 
mirando den e direccion cu cos ta bayendo. 
Nos tur sa cu señalnan ta demostra cu e binida di Cristo 
Hesus ta cerca, p’esey mes nos no por drumi, nos mester 
alerta e mundo henter, di su binida. 


Den Mateo 25:1-15 nos tur mester mira con prepara nos 
mester ta pa e binida di Cristo, y pa nos por haci esey nos 
mester di Fe. 


Den Lucas 21:34-36 ta para scirbi: Tene cuidao pa boso 
curason no ta carga pa causa di paranda y buracheria y 
e preocupacionnan di bida y e dia ey bin diripiente riba 
boso caminda manera un trampa. 
Pasobra e lo bin riba tur esnan cu ta biba riba superficie 
di henter mundo. 
Ma sea alerta tur ora bay, haciendo oracion pa boso por 
tin forsa, pa scapa di tur e cosnan aki cu ta bay tuma luga 
y para dilanti di e Yiu di hende. 


Ma boso rumannan stima edifica boso mes den boso 
santisimo Fe, haciendo oracion den Spirito Santo (Judas 
1: 20). 


Awor mas cu nunca nos Fe ta sumamente importante, pa 
nos bida, cas y famia. 


Sinceramente, Pastor Marcel Balootje 


Ban stabilisa nos fe den Dios 

Stilletjes heb ik je hand los moeten laten, maar 
vergeten doe ik je nooit. 


Mavis Christine 
Nierop-Burne 
*09-10-1936 - †03-04-2023 


Echtgenoot: 
Bertus Nierop 


Kinderen: 
Robert, familie en kleinkinderen 
†Debby 
Rene, familie en kleinkinderen 


Vader: 
†Harry Burne 


Moeder: 
†Reinie Burne 


Broers en zussen: 
Willy v. Thol-Burne en familie in Suriname 
Cleary Posthuma-Burne en familie in Nederland 
Lucia Wilson-Burne en familie in USA 
Carla Jacobs-Burne en familie in Nederland 
Beata Burne en familie in Nederland 
†Erick Burne en familie Nederland 
Harold Burne en Chinda Werleman en familie 


De crematie plechtigheid wordt gehouden op 
dinsdag 11 april 2023 in Aurora Funeral Home 
van 2 tot 4 pm. Crematie vindt plaats in familie 
kring. 


“Señor ta mi wardador, mi’n tin falta di nada 
Den cunucu di yerba berde 
e ta ponemi sosega. 
E ta hibami na awa trankil, 
Pa mi bolbe haña forsa”. Salmo 23 


Cu inmenso dolor na nos curason pero nos ta 
anuncia fayecimento di: 


Marie O. Martin 
*15-07-1937 - †01-04-2023 


Na nomber di su: 


Mama: 
† Melani Guilliere 


Tata: 
† Ozalva Martin 


Yiunan: 
Marie Vernois y Stephen Bolah 
†Ginette Rejouis 
Marie Jourdan 
Djonny y Marie Daniel Val 
Renel Antoine 
†Evna Antoine 
Ilna Moise 


Nieto(a)nan: 
Junior Rejouis (Tiben), Dorothy Rodgers, Osilieta 
Rodgers, Gabriel Rodgers, Vanessa Rodgers, 
Cynthia Rejouis, Ruth Val, James Val, Daniela 
Val, Weslyn Jourdan (USA), Abigail Jourdan 
(USA), Christa Antoine, Asmaila Antoine, Wechi 
Antoine, Stanley Val, Gabriel Desir (Chile), 
Bernadette Desir (Haiti) 


Bisanieto(a)nan: 
F. Talisha Paesch, Julissa Boekhoudt, Z-on 
Orejuella, Dariel Dugarte, Marusha Bichotte, 
Jowdrick Trenidad, Javon Carty, Eliyanah 
Carty, Anderson Rejouis, Kehlani Rejouis, Kiyomi 
Val, Phanordson Emmanuel 


Sobrino(a)nan: 
Roland Brice 
Caryn Brice 
Pierre Richard Brice 
Ernzo Val, Diene Valdema y famia 
Phinette Clerveaux 
Paullet Paillant 


Amiga di cas: 
Maria Brenda Jimenez 
Margareth Guichette 


Demas famia: 
Martin, Vernoise, Val, Rodgers, Jourdan, 
Dugarte, Tromp, Trenidad, Moise, Bichotte, 
Jimenez, Abdon, Conquette, Lacle, Kelly, 
Bolah, Brice, Paillant, Jimenez, Robles, Milrose, 
Carty 


Amigonan y famianan di Iglesia el Buen 
Samaritano 


Ta invita pa asisti na e anochi di condolencia 
cual lo tuma lugar Diahuebs 13 di april 2023 y 
diabierna 14 di april 2023, di 7or pm pa 9or pm 
na Aurora Funeral Home. 


Acto di despedida lo tuma lugar Diasabra 15 
di april 2023, di 2or pm pa 4or pm na Aurora 
Funeral Home. Cremacion ta den seno 
familiar. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras 
keda bunita y 
Laga esakinan termina den tur buniteza. 
Cado Wever. 


Ana Boezem-Diaz ta participa 
fayecimento di: 


Amado M. Boezem 
*13-091964 - †08-04-2023 


Ta invita pa acto di condolencia y 
despedida cual lo tuma lugar na Aurora 
Funeral Home diaranson 12 di April 2023 di 
2’or pa 4’or di atardi. Cremacion lo tuma 
lugar despues. 


Ik heb mijn moeder niet verloren 
Daarvoor gaf zij mij teveel 
Wat zij mij zei, blijf ik horen 
Van wat ik ben is zij een deel 


Ik kom haar overal nog tegen 
In wat ik doe en wat ik laat 
Zij was en blijft voor mij een zegen 
Waarvan het spoor steeds verder gaat 


Willy Flanegin 


Geboren te Utrecht 24-01-1940 
Overleden op Aruba 31-03-2023 


De crematie heeft in stilte, volgens haar 
wens, plaats gevonden 


Senjor ta mi wardador, 
Mi no tin falta di nada; 
Den cunucu di yerbe berde, 
E ta ponemi sosega. 
E ta hibami na awa trankil, 
Pa mi bolbe hanja forsa. 
Salmo 23:1,2,3. 


Cu dolor na nos curason nos ta anuncia 
fayecimento di nos ser stima: 


Nicole Octavius Gaston 
*18-09-1976 - † 04-04-2023 


Acto di entiero lo tuma lugar, Diahuebs 13 di April 2023 
for di 2’or pa 4’or di atardi, na Iglesia Fuente en el desierto 
na San Nicolaas. Despues nos defunto lo sali pa Santana na 
Sabana Basora. 


Oportunidad pa condolencia lo ta Diaranson 12 di April 
2023, for di 7’or pa 9’or di anochi na Pastoor Hendrikstraat 
43, San Nicolaas. 


Staff y personal di Ad Patres funeral home & 
Crematorium ta extende nos mas sincero condolencia 
na famia di e fayecida. 

“ Serca Dios so mi alma ta na pas, ta di dj’E mi salbacion ta bini.” 
Ps. 62:1 
Cu inmenso tristeza na nos curazon, pero agradecido pa loke e a 
significa pa nos, nos ta participa fayecimento di nos mama, wela, 
bisawela, ruman y tanta stima: 


Sra. Vda. Angelica 
Laclé - Loopstok 


mihor conoci como: 
“Machi” of “Chikela” 
*24-03-1947-† 31-03-2023 
Mayornan: 
†Encarnacion ”Chongo” - 
† Dorothea “Tea”Loopstok - Lampe 
Vda di †Michael Laclé 


Na nomber di su: 
Yuinan: 
Emely y Victorino Alberts 
Raymond Laclé 
Esther Laclé y Richinel Maduro 
Harold Laclé 
Enrique y Lelia Laclé 


Mescos cu yui: 
Edwin Rozenberg y famia 


Su nieta y nietonan: 
Michael y Jo-Anne, Rayline, Edmond y Jenneling 
Milangela, Airany y Isayra, Junior, Erickson y Johenrick 


Su bisanieto (a)nan: 
Ja-vion Cornes – Darline Henriquez, 
Jayxen Laclé, Austin Laclé, Izean Galarraga 
Su rumannan: 
†Roman Loopstok y vda. Sira Boekhoudt, yuinan y Famia 
Martilia Loopstok - y Miguel Boekhoudt, yuinan y Famia 
Juan “Chabubu” Loopstok y yuinan y Famia 
†Ramiro Loopstok y Vda. Greta Geerman y yuinan y Famia 
Felepina Loopstok y yuinan y Famia 
†Raymundo “Rey” Loopstok y Mina Koolman y yuinan y Famia 
Flora Loopstok y Binchi Croes y yuinan y Famia 
Helena Loopstok y yuinan y Famia 
Sra. Vda. Sunilda y †Hose Carrasquero y yuinan y Famia 
Rafael Loopstok y yui y Anne Sanjo y Famia 
Roberto Loopstok y yuinan y Luz Eugenio y Famia 


Suegro: †Desiderio Julio Laclé 
Suegra: †Maria Laclé - Loopstok 


Swa y Cuñanan: †Rafael (Fai) Laclé y †Mena Laclé-Croes y 
Famia 
†Feliciano (Feli) Laclé y Filomena Laclé Geerman y Famia 
Vda. Magriet Jansen-Laclé - †Edwin Jansen y Famia 
Francisco (Frank) Laclé y Evelina Laclé –Figaroa 


Subrino (a)nan, primo (a)nan, Ihanan, comer y compernan 
y demas famianan na Curacao, Hulanda, Sint Maarten y 
Merca,amiga y amigonan y demas conocirnan. 
Demas famia nan: Loopstok, Lampe, Laclé, Alberts, Heyden, 
Guitierez-Rodriguez, Rozenberg, Croes, Carrasquerro, de Cuba, 
Koolman, Maduro, Boekhoudt, Jansen, Figaroa, Geerman, 
Albertus, Dubero, Erasmus, Arends, Luidens, Brown, Vrolijk, 
Irwin, Hewit, Ridderstap, Tromp, Paesch. 
Acto di entiero ta tuma luga Diaranson 12 April 2023 for di 
9’or pa 11 or di mainta na Olive Tree Funeral Care & Crematory 
na Piedra Plat y despues lugar di sosiego na Santana Catolico na 
Paradera. 


Nos disculpa si den nos momento di tristeza nos por a lubida 
algun familiar. 


Despues di entiero nos no ta ricibi bishita di condolencia na cas. 


Pida weso haya durante trabou 
ariba acera den Rockefellerstraat 


DIAHUEBS mainta polis a wordo pidi ariba e acera cu ta conduci entre 
e parkeerplaats di Dimas,/DAO cu Bochincha. Durante cu un trabou di 
cobamento tawata tuma luga di parti di un compania, a bin topa cu un 
pida weso. 
Mirando cu no sa si ta di bestia of hende e ta a pidi pa polis. Polisnan cu 
a presenta na e sitio a mira e weso y na e momento eynan tampoco por 
deduci si por ta trata parti di un skelet di un animal of un ser humano. 
Agentenan a dicidi di bay cu weso warda di Polis. Ey nan lo bay haci mas 
investigacion di ki sorto di weso e ta y si ta den un bestia of un hende. 


Basta aña atras 
Na e sitio por a tende cu basta aña atras cu a cuminsa construi e luga esta 
di DAO y DIMAS parse cu a usa tera di un otro caminda o sea tera blanco 
cu kizas lo por tawata contene parti di e weso aki aden. Esaki ta unica- 
mente un speculacion di locual tawata wordo comenta na e sitio. 
Pero, segun polisnan na e sitio lo ta trata di weso di un animal. 


Boksmento ariba crusada druk 


DIAHUEBS 
merdia 
ariba 
e 
crusada 
di 
Kamerlingh 
Onnesstraat 
cu 
De 
LaSallestraat a sosode un 
boksmento. E impacto no 
tawata uno duro, pero asina 
mes presencia di Ambulance 
na e sitio tawata necesario pa 
un ocupante. Tawata trata di 
Toyota Rav y Hyundai. 
Paramediconan na e sitio a 
atende cu e persona herida. Falta di preferencia manera por wordo mira a 
hunga e rol principal den e boksmento aki. 
Den e oranan di merdia e crusada ey sa ta hopi druk, y si bo no pone bon 
atencion facilmente bo por hayabo den e accidente. 


